**NEFORMALIOJO UGDYMO ORGANIZATORIAUS**

**PAREIGYBĖS APRAŠYMAS**

**I SKYRIUS**

**BENDROJI DALIS**

1. Pareigybės pavadinimas – neformaliojo ugdymo organizatorius.
2. Pareigybės grupė – progimnazijos specialistas.
3. Pareigybės lygis – A.
4. Pareigybės paskirtis – vykdyti ir organizuoti veiklą, kuri yra numatyta Šiaulių „Rasos“ progimnazijos nuostatuose, ugdymo plane bei kituose veiklos planuose.
5. Pareigybės pavaldumas: neformalaus ugdymo organizatorius tiesiogiai pavaldus progimnazijos direktoriui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas, turi atitikti šiuos specialius reikalavimus:
   1. turėti ne žemesnį kaip aukštąjį koleginį, aukštesnįjį, įgytą iki 2009 metų, ar specialųjį vidurinį, įgytą iki 1995 metų, išsilavinimą;
   2. turėti pedagogo kvalifikaciją;
   3. turi mokėti naudotis informacinėmis technologijomis;
   4. turi žinoti ir vadovautis Lietuvos Respublikos įstatymais, Vaiko teisių apsaugos konvencija, Lietuvos Respublikos Vyriausybės nutarimais, LR Socialinių paslaugų įstatymu, socialinės globos normų aprašu, įstaigos vadovo įsakymais, susijusiais su savarankiško gyvenimo namų nuostatais, vidaus darbo tvarkos taisyklėmis;
   5. turi gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688, reikalavimus;
   6. turi mokėti bent vieną iš trijų Europos Sąjungos darbo kalbų (anglų, prancūzų ar vokiečių) ne žemesniu kaip B1 kalbos mokėjimo lygiu (pagal Bendruosiuose Europos kalbų metmenyse nustatytą ir apibūdintą šešių kalbos mokėjimo lygių sistemą).
   7. turi organizuoti ir koordinuoti neformalią veiklą progimnazijoje, analizuoti jos efektyvumą ir kokybę, teikti siūlymus šios veiklos tobulinimui;
   8. turi gebėti dirbti bendradarbiaujant su mokytojais, kitais progimnazijos darbuotojais, mokiniais ir jų tėvais;
   9. turi mokėti sklandžiai dėstyti mintis raštu ir žodžiu;
   10. turi mokėti dirbti Microsoft Office programiniu paketu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Neformaliojo ugdymo organizatorius turi vykdyti šias funkcijas:
   1. įvertina progimnazijos papildomo kultūrinio darbo organizavimo galimybes ir poreikius;
   2. planuoja ir organizuoja (savo kompetencijos ribose) pedagoginį procesą, orientuotą į vaiko ugdymosi poreikius, ugdymo tikslus, uždavinius, laisvalaikį, ugdančius jų kultūrinę brandą, pilietiškumą, saviraišką, gebėjimą ir polinkius;
   3. sudaro visiems moksleiviams vienodas galimybes atskleisti savo gebėjimus bei talentus;
   4. padeda moksleiviams tenkinti jų saviraiškos poreikius, plėtoti kultūrinius interesus;
   5. skatina tėvus, mikrorajono bendruomenę dalyvauti neformaliojo vaikų švietimo veikloje, rūpinasi tėvų švietimu;
   6. užtikrina vaikų ir jaunimo gerovę, kryptingą užimtumą, sąlygoja sėkmingą vaiko ir jaunimo socializaciją;
   7. informuoja progimnazijos administraciją, pedagogus, klasių vadovus, tėvus ir pagalbos mokiniui grupę apie organizuojamus renginius;
   8. kruopščiai pasiruošia renginiams ir turiningai juos organizuoja;
   9. bendradarbiauja ir bendrauja su vietos bendruomene, švietimo įstaigomis, visuomeninėmis, nevyriausybinėmis organizacijomis, populiarinant vaikų užimtumą įstaigoje;
   10. rengia ir realizuoja programas, projektus vaikų ir jaunimo užimtumui įstaigoje;
   11. tiria ir formuoja vaikų ir jaunimo poreikius dalyvauti neformaliajame ugdyme;
   12. pasirenka neformaliojo ugdymo organizavimo būdus, formas ir priemones, neprieštaraujančias pedagoginei etikai, bendriesiems pedagogikos ir psichologijos reikalavimams;
   13. sudaro neformaliojo ugdymo organizavimo mėnesių bei metų planus;
   14. laikosi dokumentų valdymo ir įforminimo taisyklių;
   15. vykdo kitus progimnazijos direktoriaus pavedimus.